**Mór Városi Önkormányzat Képviselő-testületének**

**426/2024. (XI.27.) határozata**

**OCR pálya megvalósításához tulajdonosi hozzájárulás tárgyában**

Mór Városi Önkormányzat Képviselő-testülete tulajdonosi jogkörében eljárva, mint a Mór 4262/7 hrsz-ú kivett sportpálya megnevezésű ingatlan tulajdonosa hozzájárul a Móri Öttusa Sportegyesület által tervezett új OCR akadálypálya megvalósításához a határozat mellékletét képező ortofotón feketével jelölt területrészen azzal a feltétellel, hogy Mór Városi Önkormányzat Képviselő-testületének Mór város helyi építési szabályzatáról szóló 10/2022. (IV.1.) önkormányzati rendeletével elfogadott településrendezési eszközök megfelelő módosításáig a pálya megépítésére nem kerülhet sor.

Egyúttal Mór Városi Önkormányzat vállalja, hogy a településrendezési eszköz megfelelő módosítását 2025. év április végéig megindítja, és kötelezettséget vállal arra, hogy bruttó 10.000 eFt támogatási összeget a pálya építésére továbbra is biztosít, és azt betervezi az Önkormányzat 2025. évi költségvetésébe. A beruházáshoz szükséges egyéb engedélyek, hozzájárulások beszerzése a Móri Öttusa Sportegyesület feladata és az azzal járó valamennyi költség is az Egyesületet terheli.

Határidő: 2025.04.30.

Felelős: jegyző(Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző